צעקה 7

**צעקה 7** (באנגלית: **Scream 7**) הוא סרט סלאשר אמריקאי שבוים על ידי קווין ויליאמסון, נכתב על ידי גאי בוסיק ועל פי תסריט מאת ג'יימס ונדרבילט ובוסיק. הסרט הוא השביעי בסדרת סרטי "צעקה", והמשך רציף לאירועי "צעקה 6" משנת 2023. מככבים בו נב קמפבל, קורטני קוקס, דייוויד ארקט, מת'יו לילארד, סקוט פולי, לורי מטקלף, ג'סמין סבוי בראון ומייסון גודינג אשר שבים לגלם את תפקידיהם, ואליהם מצטרפים איזבל מיי, מקנה גרייס, סם רכנר, סלסט או'קונור, אייסה גרמן, אנה קאמפ, מארק קונסואלס ושחקנים נוספים.

הסרט עבר תהליך של ייצוב יצירתי מחדש עקב פרישתם של במאי "צעקה" (2022) ו"צעקה 6" (2023), מאט בטינלי-אולפין וטיילר ג'ילט. כמו כן, מליסה באררה פוטרה עקב התבטאויות אנטישמיות, וג'נה אורטגה התפטרה עקב סיבות אישיות. במרץ 2024 אישרה קמפבל את שובה כסידני פרסקוט לאחר שלא כיכבה ב"צעקה 6". לאחר מכן נודע כי הבמאי יהיה קווין ויליאמסון, ששימש בסרטי "צעקה" הקודמים כמפיק ותסריטאי. צילומי הסרט החלו בתחילת ינואר 2025.

ב-25 בפברואר 2026 הוקרן הסרט בבכורה באולפני פרמאונט. ב-26 בפברואר 2026 עלה הסרט לאקרנים בישראל וב-27 בפברואר 2026 בארצות הברית.

## רקע עלילתי

סידני פרסקוט (נב קמפבל), ניצולת מסעות הרציחות של גוסטפייס, ירדה למחתרת לאחר המתקפה האחרונה בוודסבורו. היא בנתה חיים שקטים ומנותקים בעיירה חדשה יחד עם בעלה, מארק אוונס (ג'ואל מקהייל), ובתם, טייטום אוונס (איזבל מיי). כאשר גוסטפייס חדש צץ בעיירה, פחדיה האפלים ביותר מתממשים כאשר בתה הופכת למטרה הבאה.

## צוות השחקנים והדמויות

* נב קמפבל – **[[סידני פרסקוט (צעקה)|סידני פרסקוט]]**, ניצולת מסעי הרציחות וודסבורו של גוסטפייס, וירדה למחתרת בזמן המתקפה האחרונה בניו יורק עקב מסע הרציחות האחרון שאירע בוודסבורו בו הייתה מותקפת.
* קורטני קוקס – **[[גייל ות'רס]]**, עיתונאית ומנחה תוכנית בוקר, גרושה, סופרת וניצולת כל מסעי הרציחות של גוסטפייס.
* איזבל מיי – **טייטום אוונס**, בתם של סידני ומארק.
* ג'ואל מקהייל – **מארק אוונס**, בעלה של סידני.
* מייסון גודינג – **צ'אד מיקס-מרטין**, אחיינו של רנדי מיקס וניצול מסע הרציחות האחרון שאירע בוודסבורו ומסע הרציחות האחרון בניו יורק. אחיה התאום של מינדי.
* ג'סמין סבוי בראון – **מינדי מיקס-מרטין**, אחייניתו של רנדי מיקס וניצולת מסע הרציחות האחרון שאירע בוודסבורו ומסע הרציחות האחרון בניו יורק. אחותו התאומה של צ'אד.
* אנה קאמפ – **ג'סיקה באודן**, שכנתה של סידני ואמו של לוקאס.
* אייסה גרמן – **לוקאס באודן**, בנה של ג'סיקה וחברה הטוב של טייטום.
* סם רכנר – **בן בראון**, בן זוגה של טייטום.
* מקנה גרייס – **האנה תורמן**, חברתה הטובה של טייטום.
* סלסט או'קונור – **קלואי פארקר**, חברתה הטובה של טייטום.
* איתן אמברי – **מרקו דייוויס**, עובד במוסד לחולי נפש.
* טימות'י סימונס – **ג'ורג' וויליס**, מורה לדרמה בבית ספר.
* מישל רנדולף – **מדיסון**, בת זוגו של סקוט.
* ג'ימי טאטרו – **סקוט**, בן זוגה של מדיסון.
* מארק קונסואלס – **רובי ריברס**, מנחה ומגיש טלוויזיה לצד גייל ות'רס.
* קרייג דיין – **קארל גיבס**, פסיכופת שנמלט ממוסד לחולי נפש.
* סייל וינטרס – **אהרון**, חבר לכיתתה של טייטום בהצגת תיאטרון בבית ספר.
רוג'ר ל. ג'קסון חוזר בפעם השביעית לתפקידו כדיבוב קולו של גוסטפייס. הרוצחים בסרט השתמשו בדיפ-פייק שאיתו הופיעו שחקני גוסטפייס קודמים, מת'יו לילארד (**סטו מאכר**), לורי מטקלף (**ננסי לומיס**), וסקוט פולי (**רומן ברידג'ר**), וכן ניצול מהרציחות המקוריות וקורבן גוסטפייס, דייוויד ארקט (**[[דיואי ריילי]]**).

## הפקה
### פיתוח
במהלך הקרנת הבכורה של הסרט "צעקה 6", ציין הבמאי מאט בטינלי-אולפין: "אנחנו רוצים להמשיך לצפות בסרטי 'צעקה' למשך שארית חיינו, בין אם אנחנו מעורבים או לא". בדצמבר 2022 הביעו בטינלי-אולפין וטיילר ג'ילט את כוונתם להחזיר את נב קמפבל לסרטי המשך נוספים, לאחר שסירבה לשוב בשל סכסוך עם "סרטי פרמאונט".

באוגוסט 2023 פרשו בטינלי-אולפין וג'ילט מן הפרויקט עקב התנגשויות בלוחות הזמנים עם הפקת הסרט "מתוקה רצח", ואושר כי כריסטופר לנדון יביים. ההפקה המוקדמת הושעתה עקב שביתת אמני הטלוויזיה והרדיו. ב-21 בנובמבר דווח כי מליסה באררה פוטרה מסרט ההמשך עקב התבטאויות אנטי ישראליות במהלך מלחמת חרבות ברזל. למחרת דווח באתר "Deadline Hollywood" שג'נה אורטגה התפטרה עקב בעיות עם לוח הזמנים שמתנגש עם צילומי העונה השנייה של "ונסדיי". מאוחר יותר אורטגה הבהירה בראיון כי עזיבתה את הסרט לא נבעה מסיבות של תשלום או לוח זמנים, כפי שדווח במקור וציינה שההפקה החלה "להתפרק" לאחר פיטוריה של באררה. לדבריה, אם הסרט לא כלל את הצוות המקורי והאנשים שאיתם עבדה, לא היה זה צעד נכון עבורה בקריירה. לאחר עזיבתן של מליסה ואורטגה דווח כי הסרט יעבור עיבוד יצירתי במטרה להחזיר שחקנים אחרים מהזיכיון; נב קמפבל ופטריק דמפסי שכיכב ב"צעקה 3". בדצמבר 2023 הודיע לנדון על פרישתו מבימוי הסרט.

### ליהוק

במרץ 2024 אישרה נב קמפבל בפרופיל האינסטגרם שלה את תסריט הסרט ואת החזרה שלה בתור הדמות הראשית המקורית, סידני פרסקוט אחרי שלא הופיעה ב"צעקה 6". בנוסף נמסר כי המפיק והתסריטאי של סרטי "צעקה" הקודמים, קווין ויליאמסון, יביים את הסרט, וגאי בוסיק וג'יימס ונדרבילט ישובו כתסריטאים.

לאחר מכן נמסר כי קורטני קוקס ופטריק דמפסי ניהלו מגעים לשוב לגלם את תפקידם כגייל ות'רס וכמארק קינקייד (צעקה 3). קמפבל קיבלה כ-7 מיליון דולר על השתתפותה בסרט וקוקס קיבלה 2 מיליון דולר.

דמפסי הודיע שביטל את השתתפותו בסרט בעקבות תזמון לא טוב משריפות היער בקליפורניה שמנעו ממנו להצטרף לסרט. בעקבות כך, הוחלף תפקידו של דמפסי כבעלה של סידני על ידי השחקן ג'ואל מקהייל, שהצטרף כדמות חדשה.

בנובמבר לוהקה איזבל מיי לתפקיד ראשי כבתה של סידני פרסקוט. בדצמבר לוהקו סלסט או'קונור, אייסה גרמן, מקנה גרייס, סם רכנר ואנה קאמפ לצוות השחקנים.

לאחר מכן, באותו חודש, הודיע מייסון גודינג לשוב לגלם את תפקידו בתור צ'אד מיקס-מרטין. במהלך ראיון אישרה קורטני קוקס כי תשוב לגלם את התפקיד.

דווח גם כי דייוויד ארקט, יחזור גם הוא לתפקיד דיואי ריילי, ומת'יו לילארד וסקוט פולי, ששיחקו רוצחי גוסטפייס ב"צעקה" וב"צעקה 3", ישתתפו גם הם בסרט בתור תפקיד סודי.

### צילום
ב-7 בינואר 2025 החלו צילומי הסרט באטלנטה, ג'ורג'יה תחת שם העבודה "Scar Tissue", וב-12 במרץ הסתיימו.

## הפצה
ב-25 בפברואר 2026, הסרט הוקרן בבכורה באולפני פרמאונט בלוס אנג'לס.

ב-26 בפברואר, הוא עלה לאקרנים בישראל.

ב-27 בפברואר, הוא עלה לאקרנים בארצות הברית. לראשונה בסדרה, ההקרנה מוקרנת גם ב-IMAX.

## ביקורות והצלחה בקופות
### הכנסות קופתיות
נכון ל-30 במרץ 2026, הסרט הכניס 118.7 מיליון דולר בארצות הברית ובקנדה, ו-85.4 מיליון דולר במדינות אחרות. מה שמסכם כ-204.1 מיליון דולר ברחבי העולם. סרט זה הוא המכניס ביותר מכל הסרטים של הזיכיון ושבר שיאים.

ב-1 במרץ, דווח כי ההכנסות של הסרט ברחבי אמריקה וקנדה בפתיחת סוף שבוע ראשון בבתי הקולנוע הן כ-64.1 מיליון דולרים. מה ששבר שיא להכנסות של סדרת סרטי "צעקה" מכל הזמנים עם הפתיחת סוף שבוע הכי גבוהה אי פעם בזיכיון.

בנוסף לזאת, תוך שבוע ברחבי העולם, ההכנסות העולמיות של הסרט היו כ-111 מיליון דולר. פתיחה זו ביחס לז'אנר של סרטי אימה הוא נחשב להצלחה ולהיט ענק בקופות וגם שיא לזיכיון הסרטים.

### ביקורות
באתר הביקורות "Rotten Tomatoes", קיבל הסרט ציון של 31% על בסיס 132 ביקורות חיוביות ושליליות; בקונצנזוס הביקורות נכתב כי . באתר הביקורות המשוקללות "Metacritic", עומד הסרט בציון של 36/100 על בסיס 37 ביקורות, דבר שמצביע על "ביקורות שליליות".

## קישורים חיצוניים

### ביקורות
* 
* 

## הערות שוליים

קטגוריה:סרטי 2026
קטגוריה:סרטי אימה אמריקאיים
קטגוריה:סרטי המשך אמריקאיים
קטגוריה:סרטי סלאשר אמריקאיים
קטגוריה:סרטי פרמאונט
קטגוריה:סרטי קומדיה שחורה אמריקאיים